CELEX: 31976D0632
Language: el
Date: 1976-07-22 00:00:00
Title: 76/632/EOK: Απόφαση του Συμβουλίου της 22ας Ιουλίου 1976 περί θεσπίσεως συνόλου κοινών σχεδίων στον τομέα της αυτόματης επεξεργασίας πληροφοριών (informatique)

Avis juridique important

|

31976D0632

76/632/EOK: Απόφαση του Συμβουλίου της 22ας Ιουλίου 1976 περί θεσπίσεως συνόλου κοινών σχεδίων στον τομέα της αυτόματης επεξεργασίας πληροφοριών (informatique)  

Επίσημη Εφημερίδα αριθ. L 223 της 16/08/1976 σ. 0011 - 0015 Ελληνική ειδική έκδοση: Κεφάλαιο 16 τόμος 1 σ. 0010 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Ιουλίου 1976 περί θεσπίσεως συνόλου κοινών σχεδίων στον τομέα της αυτόματης επεξεργασίας πληροφοριών (informatique)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι το Συμβούλιο στο ψήφισμά του της 15ης Ιουλίου 1974 περί κοινοτικής πολιτικής της αυτόματης επεξεργασίας πληροφοριών(3) έχει συμφωνήσει προκειμένου να δώσει μία κοινοτική κατεύθυνση στην πολιτική ενθαρρύνσεως και προωθήσεως της αυτόματης επεξεργασίας  πληροφοριών να θεσπίσει μετά από πρόταση της Επιτροπής κοινά σχέδια ευρωπαϊκού ενδιαφέροντος στον τομέα των εφαρμογών της αυτόματης επεξεργασίας πληροφοριών- ότι για το σκοπό αυτό πρέπει να δοθεί προτεραιότητα στα σχέδια που μπορούν να συμβάλλουν στην ικανοποίηση των αναγκών των χρηστών (users) καθώς και στην επαύξηση της ικανότητος της βιομηχανίας της αυτόματης επεξεργασίας πληροφοριών με ευρωπαϊκή  προέλευση να τις εκπληρώσει στην ευρωπαϊκή και παγκόσμια αγορά- ότι το συμφέρον της δημόσιας υγείας μέσα στην κοινότητα απαιτεί έναν επιτυχέστερο καθορισμό του συμβιβαστού των οργάνων και των ομάδων αίματος και ότι ένα σύστημα αυτόματης επεξεργασίας πληροφοριών που πραγματοποιεί τις συγκρίσεις αυτές δύναται να  συμβάλλει στη διασφάλιση περισσοτέρων ανθρωπίνων ζωών- ότι το Συμβούλιο στο ψήφισμά του της 26ης Νοεμβρίου 1974 επιβεβαίωσε κυρίως την αναγκαιότητα να συσταθεί ένα διαθεσμικό σύστημα αυτόματης επεξεργασίας πληροφοριών νομικής φύσεως καθώς και το ενδιαφέρον όπως το κοινοτικό δίκαιο καταστεί καθ' ολοκληρίαν  προσιτό στα Κράτη μέλη και την αναγκαιότητα να καθορισθεί ένα πλαίσιο αναπτύξεως που να εξασφαλίζει το συμβιβαστό των πληροφοριακών συστημάτων νομικής φύσεως προς μελέτη ή σε στάδιο πραγματοποιήσεως μέσα στα Κράτη μέλη και στα πλαίσια των οργάνων των  Κοινοτήτων- ότι βελτιωμένες τεχνικές σχεδιασμού με τη βοήθεια των ηλεκτρονικών υπολογιστών μπορούν να ενισχύσουν την ευρωπαϊκή ηλεκτρονική βιομηχανία και να συμβάλουν στην αύξηση της παραγωγικότητος των βιομηχανιών κατασκευής- ότι τα προαναφερθέντα σχέδια εμφανίζονται αναγκαία για την ανάπτυξη της κοινής πολιτικής στον τομέα της αυτόματης επεξεργασίας πληροφοριών- ότι η συνθήκη περί ιδρύσεως της Ευρωπαϊκής Οικονομικής Κοινότητος δεν προέβλεψε τις εξουσίες δράσεως που απαιτούνται για το σκοπό αυτό,  ΑΠΟΦΑΣΙΖΕΙ:   Άρθρο 1  Θεσπίζεται ένα σύνολο τριών κοινών σχεδίων στον τομέα της αυτόματης επεξεργασίας πληροφοριών. Τα σχέδια αυτά αναφέρονται στις ακόλουθες μελέτες:  1. μελέτη περί δημιουργίας τραπέζης δεδομένων (data bank) για τη μεταμόσχευση οργάνων και τη μετάγγιση αίματος (εννέα μήνες)- 2. μελέτη των αναγκών στον τομέα των συστημάτων ερεύνης της τεκμηριώσεως νομικών θεμάτων μέσα στην Κοινότητα (δεκαοκτώ μήνες)- 3. δύο μελέτες αναπτύξεως μέσα στα πλαίσια του σχεδιασμού που υποβοηθείται από ηλεκτρονικόν υπολογιστή (αντιστοίχως σε δώδεκα και δεκαοκτώ μήνες).  Τα σχέδια αυτά καθορίζονται στα παραρτήματα I έως III.   Άρθρο 2  Οι αναγκαίες πιστώσεις για την πραγματοποίηση των σχεδίων εγγράφονται στον προϋπολογισμό των Ευρωπαϊκών Κοινοτήτων.   Άρθρο 3  Η Επιτροπή βεβαιώνει την εκτέλεση των σχεδίων. Η συμβουλευτική επιτροπή παρέχει τη συνδρομή της για τα κοινά σχέδια στον τομέα της αυτόματης επεξεργασίας πληροφοριών.  Η Επιτροπή υποβάλλει κατ' έτος αναφορά στο Συμβούλιο.  Έγινε στις Βρυξέλλες, στις 22 Ιουλίου 1976.  Για το Συμβούλιο Ο Πρόεδρος L.J. BRINKHORST  (1) ΕΕ αριθ. Α 239 της 20. 10. 1975, σ. 16.  (2) ΕΕ αριθ. Α 263 της 17. 11. 1975, σ. 44.  (3) ΕΕ αριθ. Α 86 της 20. 7. 1974, σ. 1.      ΠΑΡΑΡΤΗΜΑ I   Μελέτη περί δημιουργίας τραπέζης δεδομένων (data bank) για τη μεταμόσχευση οργάνων και τη μετάγγιση αίματος  Περιεχόμενο του σχεδίου:  Φάση 1: Ανάλυση του υπάρχοντος τρόπου (mode) λειτουργίας υφισταμένων οργανισμών μεταφυτεύσεως και επεξεργασίας σε συνεργασία με τους χρήστες (users) των προδιαγραφών λειτουργίας ενός συστήματος που διευκολύνει σύμφωνα με ένα κοινό σχήμα τη μεταμόσχευση  νεφρών και αίματος.  Φάση 2: Κατόπιν συμφωνίας με τους χρήστες (users) επί των προδιαγραφών λειτουργίας, ειδικοί επί του θέματος επεξεργασίας πληροφοριών θα εξετάσουν τις διάφορες λύσεις του τομέως της αυτόματης επεξεργασίας πληροφοριών και θα συστήσουν τη δημιουργία ενός  καταλλήλου συστήματος. Κατά τη διάρκεια της φάσεως αυτής θα ερευνηθεί επίσης το πρόβλημα του τόπου εγκαταστάσεως του ή των αναγκαίων συστημάτων ηλεκτρονικών υπολογιστών και θα διατυπωθούν συστάσεις.  Φάση 3: Οι λεπτομερείς προδιαγραφές του συστήματος, συμπεριλαμβανομένων των οικονομικών επιπτώσεων σχετικών με την εγκατάσταση, το προσωπικό, και τα έξοδα διαχειρίσεως του ιδρύματος του επιφορτισμένου να κατευθένει το κοινό σχήμα, θα διερευνηθούν.       ΠΑΡΑΡΤΗΜΑ II   Μελέτη των αναγκών στον τομέα των συστημάτων ερεύνης της τεκμηριώσεως νομικών θεμάτων μέσα στην Κοινότητα  Περιεχόμενο του σχεδίου:  Επισταμένη μελέτη των αναγκών 1. Η μελέτη αυτή της αναπτύξεως στον τομέα της κοινοτικής τεκμηριώσεως νομικών θεμάτων επιβάλλει τις ακόλουθες ενέργειες:  1.1. καταγραφή των συστημάτων επεξεργασίας των δεδομένων (data) ή των άλλων συστημάτων των χρησιμοποιουμένων στα κέντρα τεκμηριώσεως νομικών θεμάτων των Κρατών μελών και απογραφή των στόχων της μελλοντικής αναπτύξεως- 1.2. διερεύνηση και ανάλυση των αναγκών των χρηστών (users) (οργανισμοί, κυβερνητικές υπηρεσίες, επαγγελματίες ή άλλοι) σχετικά με την πληροφορία, τον τύπο του περιεχομένου, την παρουσίαση κλπ.- 1.3. συλλογή και συστηματική σύνθεση των πληροφοριών επί των προτύπων τεχνικών και τεκμηριώσεων που υιοθετήθηκαν για την ανταλλαγή των αρχείων και των συλλεγομένων πληροφοριών σε ευρωπαϊκό και παγκόσμιο επίπεδο στον τομέα αυτό με σκοπό τη θεμελίωση των  αποφάσεων επί κοινών προτύπων- 1.4. πρόταση για ένα πρόγραμμα μακροπροθέσμου αναπτύξεως εν όψει της βαθμιαίας εισαγωγής συστηματικών διασυνδέσεων εντός του κοινοτικού επιπέδου με προσπέλαση στα Κράτη μέλη που περιλαμβάνει εναλλακτικές τεχνικές και τα εκ της υιοθετήσεώς τους  αναμενόμενα αποτελέσματα. Εάν δημιουργηθεί η ανάγκη χρησιμοποιήσεως ενός δικτύου, κρίνεται σκόπιμη η μελέτη των τεχνικών χαρακτηριστικών λαμβανομένης υπόψη της δυνατότητος χρησιμοποιήσεως δικτύων υποστηριζομένων από τα κοινοτικά όργανα όπως το Euronet  και το Cost 11- 1.5. διατύπωση των συστάσεων βάσει δοκιμών αξιολογήσεως για την ανάπτυξη ενός software ανταποκρινομένου στα χαρακτηριστικά εφαρμογής και στις ανάγκες της ερεύνης τεκμηριώσεως. Ένα παρόμοιο (software) μπορεί να έχει εφαρμογές οι οποίες υπερβαίνουν τα  πλαίσια του σχεδίου- 1.6. διατύπωση ειδικών προτάσεων σχετικών με μία ανάπτυξη κατά φάσεις προτεραιότητος των συστημάτων εντός της Κοινότητος, οι οποίες συμπεριλαμβάνουν τις εκτιμήσεις του κόστους και τις προθεσμίες οι οποίες προσδιορίζονται για κάθε φάση.  2. Οι προτάσεις αυτές δύνανται να καλύψουν μία διεύρυνση και ανάπτυξη του ειδικού συστήματος της Κοινότητος με σκοπό την ικανοποίηση των ευρυτέρων αναγκών της Κοινότητος σε όλες τις επίσημες γλώσσες, ως και τις τεχνικές διευρύνσεις και εξελίξεις που  αντιστοιχούν στα Κράτη μέλη με σκοπό την εξασφάλιση μιας αποτελεσματικής προσπελάσεως του κοινοτικού δικαίου.       ΠΑΡΑΡΤΗΜΑ III   Μελέτες αναπτύξεως στα πλαίσια σχεδιασμού που υποβοηθείται από ηλεκτρονικό υπολογιστή (CAD)  1. Περιεχόμενο του σχεδίου μελέτης αριθ. 1 Μελέτη βοηθείας (aids) σχεδιασμού λογικών κυκλωμάτων Το πρόγραμμα μελέτης θα έχει ως αντικείμενο:  1.1. να εξακριβώσει και να αξιολογήσει τις εργασίες οι οποίες διεξήχθησαν από τη βιομηχανία, τα πανεπιστήμια και τα κέντρα ερεύνης στον τομέα της βοηθείας (aids) σχεδιασμού λογικών κυκλωμάτων- 1.2. να υπογράψει και να προσπαθήσει να αξιολογήσει ποιοτικώς το σύνολο του software σε λειτουργία ή υπό ανάπτυξη (με τη συμμετοχή των αντιπροσωπευτικών βιομηχανικών οργανισμών στην Ευρώπη)- 1.3. να επιχειρήσει την εξακρίβωση των κενών στην ανάπτυξη του software- 1.4. να παράσχει συμβουλές περί της δυνατότητος μεταφοράς (portability) του software- 1.5. να εξακριβώσει τα προβλήματα του interface μεταξύ των πακέτων προγραμμάτων βοηθείας (aids) σχεδιασμού που πρέπει να αναπτυχθεί και των πακέτων προγραμμάτων που έχουν ήδη γίνει για τις μικροπλακέτες (Chipdesign) τα PCB, πυκνά και λεπτά φιλμ (films)  καθώς και τα προβλήματα εξομειώσεως και βελτιστοποιήσεως- 1.6. να εξετάσει την ιεραρχία του αναγκαίου hardware για να χρησιμεύσει ως μέσο για τα συστήματα αυτά και τα interfaces επικοινωνίας- 1.7. να αξιολογήσει τα οικονομικά πλεονεκτήματα της χρησιμοποιήσεως των υφισταμένων τεχνικών- 1.8. να εξετάσει τις δυνατές δομές δεδομένων (data)- 1.9. να προβεί σε συστάσεις για την πορεία των εργασιών και τα πιθανά πλεονεκτήματα- 1.10. να εκτιμήσει τους οικονομικούς παράγοντες όπως ακολουθεί:  αν και αντικείμενο της μελέτης είναι ο έλεγχος της βιωσιμότητος των ηλεκτρονικών βοηθειών που προορίζονται για το σχεδιαστή των λογικών κυκλωμάτων, παρά ταύτα κρίνεται ως αντιορθολογιστική η πρόταση περί μελέτης, χωρίς να υπάρχει ένα πεδίο εφαρμογής των  βοηθειών του είδους αυτού. Τα εκ της εφαρμογής του CAD για το σχεδιασμό λογικών κυκλωμάτων αναμενόμενα οικονομικά οφέλη θα μπορούσαν να είναι εξαιρετικά σημαντικά. Με τις υπάρχουσες μεθόδους ο σχεδιασμός και η τελειοποίηση μιας σύγχρονης λογικής για τις  γραμμές μεταφοράς και τις μηχανές-εργαλεία κλπ. δύνανται να διαρκέσουν επί έτη. Τα χρονικά αυτά διαστήματα δύνανται να συντμηθούν σε ελάχιστους μήνες ή ακόμη λιγότερο με τον CAD. Προσέτι, η τελική πραγματοποίηση μπορεί να δώσει αποτέλεσμα περισσότερο  αξιόπιστο και μάλλον τέλειο ελαττώνοντας έτσι το κόστος της συντηρήσεως και το χρόνο παύσεως λειτουργίας εξοπλισμού. Η οικονομία που πραγματοποιείται έτσι, μπορεί να φθάσει σε εκατομμύρια λογιστικές μονάδες και ένας από τους στόχους της μελέτης πρέπει  να είναι η εκτίμηση του ακριβούς ύψους.  1.11. τα οικονομικά οφέλη μιας μελέτης που γίνεται σε συνεργασία στηρίζονται στο γεγονός ότι αποφεύγονται τόσο οι διπλές χρησιμοποιήσεις όσο και τα προβλήματα επικοινωνίας που δημιουργεί το γλωσσικό φράγμα.  2. Περιεχόμενο του σχεδίου μελέτης αριθ. 2 Μελέτη ως προς τη διαχείριση στον τομέα της κατασκευής 2.1. Η μελέτη έχει ως σκοπό να γίνει απογραφή των γνώσεων και των συστημάτων που μπορούν να διατεθούν και να καθορίσει τις κοινές ζώνες κατά τη σειρά των χρήσεων που προβλέπονται να γίνουν, με στόχο να εξετάσει τη σκοπιμότητα της προσχεδιαζόμενης  μελέτης.  Ο απώτερος στόχος είναι να γίνουν συστάσεις ως προς την πορεία των εργασιών, αν αυτή εμφανίζεται εφικτή και επιθυμητή.  2.2. Η μελέτη σε τρεις φάσεις, οι δύο πρώτες αφορούν ενδιάμεσες εκθέσεις, η τρίτη τελική έκθεση πρέπει να αναφέρεται τόσο στη βιομηχανία όσο και στους οργανισμούς ερεύνης και αναπτύξεως επί του συνόλου της Κοινότητος και να καλύπτει τους ακολούθους  τομείς:  2.3. Φάση 1 1. Εξακρίβωση και απογραφή των υφισταμένων μέσων εξειδικεύσεως (sources of expertise).  2. Έλεγχος υπαρχόντων συστημάτων ή των υπό ανάπτυξη συστημάτων.  3. Εξακρίβωση των κενών στην ανάπτυξη του software.  4. Έλεγχος της δυνατότητος μεταφοράς του software.  Φάση 2 5. Έλεγχος των αναγκών στον τομέα του hardware και της αποκρίσεως του συστήματος.  6. Μελέτη της σχέσεως μεταξύ του σχεδιασμού του συστήματος και της εκτάσεως του προγράμματος εφαρμογής.  7. Μελέτη των οικονομικών πλεονεκτημάτων τα οποία εμφανίζει για το σύστημα το γεγονός να γίνει επεξεργασία ανεξαρτήτων προγραμμάτων εφαρμογής της βάσεως δεδομένων (data base).  Φάση 3 8. Εκπόνηση σε γενικές γραμμές των προδιαγραφών του συστήματος και των στρατηγικών αναπτύξεως.